Vartų arkos nacionalinis parkas
Vartų arkos nacionalinis parkas (angl. Gateway Arch National Park, iki 2018 m. vadintas Džefersono nacionaliniu memorialu) – nacionalinis parkas JAV Sent Luiso mieste, Misūrio valstijoje. Nuo 1935 m. ši teritorija buvo nacionalinis JAV memorialas. Parkas pavadintas Sent Luiso simbolio Vartų arkos vardu. Nacionalinis parkas įkurtas siekiant įamžinti šių įvykių paminėjimą: Luizianos teritorijos išpirkimą iš Prancūzijos; Pirmąją gyventojų vyriausybę Vakarų Misisipėje; Debatus dėl vergovės panaikinimo. Parko teritorija užima 36,8 ha plotą aplink Misisipės upę, apimant seniausius Sent Luiso miesto pastatus, 4 200 m² ploto JAV ekspansijos į vakarus muziejų ir Vakarų arkos paminklą. 2018 m. JAV Kongresas patvirtino nacionalinio parko įkūrimą Džefersono nacionalinio memorialo pagrindu. Prezidentas Donaldas Trampas šį aktą pasirašė 2018 m. vasario 22 d.